_:n9ca9ea2e93ea4b86ac46b9a6878665e8xb0
<http://schema.org/articleBody>
"नई दिल्ली, 1 दिसम्बर (एजेंसी)| प्रधानमंत्री नरेंद्र मोदी ने अमेरिका के पूर्व राष्ट्रपति बराक ओबामा से शुक्रवार को यहां मुलाकात की और अमेरिका और भारत के बीच संबंधों को और मजबूती प्रदान करने पर चर्चा की। ओबामा से मुलाकात के बाद मोदी ने ट्वीट किया। प्रधानमंत्री ने अपने ट्वीट में कहा, \"पूर्व राष्ट्रपति बराक ओबामा से एक बार फिर मिलकर खुशी हुई और उनकी अगुवाई में ओबामा फाउंडेशन की ओर से की गई नई पहलों के बारे में जानकारी मिली। भारत और अमेरिका के बीच रणनीतिक साझेदारी को आगे मजबूती प्रदान करने के लिए उनके विचारों से अवगत हुआ।\"ओबामा के अमेरिका के राष्ट्रपति के कार्यकाल के दौरान मोदी से उनकी नौ बार मुलाकात हुई थी, जोकि अभूतपूर्व है। राष्ट्रपति रहते हुए दो बार भारत के दौरे पर आने वाले ओबामा अमेरिका के पहले राष्ट्रपति रहे हैं।इससे पहले ओबामा ने हिंदुस्तान टाइम्स लीडरशिप सम्मेलन को संबोधित किया। उनकी संस्था ओबामा फाउंडेशन की ओर से युवा भारतीय नेताओं के साथ एक बैठक का भी आयोजन किया गया।"
<https://samachar24x7.com/main-news/national/pm---437022>